Dikhutsafalo 5 | Baebele ya mo Internet | Thanolo ya Lefatshe le Lesha
5 Gakologelwa se se re diragaletseng,+ tlhe Jehofa. A ko o lebe mme o bone kgobo ya rona.+ 2 Se re se ruileng boswa se neetswe batswakwa, matlo a rona a neetswe batswakwa.+ 3 Re fetogile masiela a a se nang rre.+ Bommaarona ba tshwana le batlholagadi.+ 4 Re ne ra tshwanelwa ke go nwa metsi a rona+ ka go a ntshetsa madi. Dikgong tsa rona re di bona ka tlhwatlhwa. 5 Re lateletswe go tla go fitlha fa molaleng+ wa rona. Re lapile. Ga re a salelwa ke boikhutso bope.+ 6 Re otlololetse Egepeto+ seatla;+ le Asiria,+ gore re tle re kgotsofadiwe ke senkgwe. 7 Borraronamogologolwane ke bone ba ba leofileng.+ Ga ba tlhole ba le teng. Fa e le rona, re ile ra tshwanela go sikara ditlolo+ tsa bone. 8 Re busitswe ke ba e leng batlhanka+ fela. Ga go na ope yo o re kgopholang mo seatleng sa bone.+ 9 Re tlisa senkgwe+ sa rona re beile moya wa rona mo kotsing, ka ntlha ya tšhaka ya kwa nageng. 10 Letlalo la rona le gotetse fela jaaka leubelo, ka ntlha ya ditlhabi tsa tlala.+ 11 Ba kokobeditse basadi+ mo Siona, makgarebane mo metseng ya Juda. 12 Dikgosana di kaleditswe fela ka seatla sa bone.+ Le e leng difatlhego tsa bannabagolo ga di a tlotlwa.+ 13 Le eleng makau a tsholeditse lelwala,+ le ba e leng basimane fela ba kgopilwe+ kafa tlase ga dikgong. 14 Bannabagolo ba kgaoditse fa kgorong,+ makau mo mminong wa bone wa diletswa.+ 15 Go itumela ga pelo ya rona go kgaoditse. Go bina ga rona go fetotswe go nna khutsafalo fela.+ 16 Serwalo sa tlhogo ya rona se ole.+ Jaanong a bo go latlhega rona, ka gonne re leofile!+ 17 Ka ntlha ya seno pelo ya rona e a lwala.+ Ka ntlha ya dilo tseno matlho a rona a ntse letobo,+ 18 Ka ntlha ya thaba ya Siona e e kgakgabetseng;+ bophokoje ba tsamaile mo go yone.+ 19 Fa e le wena, Jehofa, o tla nna ka bosakhutleng.+ Setulo sa gago sa bogosi ke sa kokomana morago ga kokomana.+ 20 Ke ka ntlha yang fa o re lebala+ ka bosaengkae, o re tlogela malatsi a maleele+ jaana? 21 Re busetse+ kwa go wena, tlhe Jehofa, mme re tla boa kwantle ga go okaoka. Re tlisetse malatsi a masha jaaka mo bogologolong.+ 22 Le fa go ntse jalo, ruri o re ganne.+ O ntse o re galefetse fela thata.+